निरूला और कारगिल फूड्स इंडिया के अध्यक्ष सिराज चौधरी की सह अध्यक्षता में संपन्न इस मिशन में उन नीतियों पर चर्चा हुई जिन्हें खाद्य प्रसंस्करण, खाद्य संरक्षा और सुरक्षा में विदेशी निवेश बढ़ाने, नवाचार अपनाने, स्थानीय उद्योग की प्रतिस्पर्धा को बढ़ावा देने और नए उत्पादों को बाजार में पेश करने की गति बढ़ाने की खातिर भारत अपना सके। चौधरी ने कहा ‘‘काउंसिल की खाद्य एवं कृषि सदस्य कंपनियां फार्म से बाजार तक आपूर्ति श्रृंखला के प्रत्येक पहलू का प्रतिनिधित्व करती हैं जो समन्वयक के तौर पर, भारत की कृषि अर्थव्यवस्था और खाद्य उद्योग को आगे बढ़ाने में साझा हित होने के अमेरिकी उद्योग के विचार की पुष्टि करते हैं।’’ उन्होंने कहा ‘‘इस मिशन के माध्यम से और भारत तथा अमेरिका में हमारे काम के माध्यम से हमारे प्रयास द्विपक्षीय वाणिज्यिक संबंधों को आगे बढ़ाने पर तथा भारत में खाद्य सुरक्षा एवं कृषि उत्पादकता के विषय पर नियमिति संवाद करने पर केंद्रित हैं।’’